
50                                       DR.31.07.2017                                                                      

 
produk perubatan misalannya, masih terhad. Syarikat-syarikat luar yang mempunyai 
sumber kewangan yang besar mengambil kesempatan terhadap kekurangan ini lalu 
menyebabkan kita ketinggalan untuk memulakan kajian tersebut sehingga menyebabkan 
potensi membangunkan produk hasil biologi terlepas ke tangan mereka.  

Sebagai contoh, ada beberapa produk-produk yang sepatutnya boleh kita 
patenkan dan kita boleh bangunkan dalam negara kita tapi oleh kerana mereka tidak 
mempunyai dana, hasil kajian dan dapatan tersebut telah dihantar ke luar negara melalui 
syarikat-syarikat besar dan mereka telah patenkan produk-produk tersebut dan akhirnya 
syarikat tersebut mendapat keuntungan yang besar. Malahan, hasil biologi yang 
sepatutnya mendapatkan keuntungan kepada dalam negara kita telah terlepas begitu 
sahaja.  

Tuan Yang di-Pertua, selain itu, kos aktiviti pemuliharaan yang tinggi telah 
mengekang usaha mengurus dan memulihara sumber biologi secara holistik dan 
berkesan. Fokus utama negara kita yang memberi penekanan terhadap pembangunan 
sosioekonomi menyebabkan pemuliharaan terhadap biologi kita terbantut. Penekanan 
terhadap sosioekonomi telah menyaksikan bagaimana perluasan pembangunan 
kawasan yang dahulunya diwartakan sebagai kawasan perlindungan dan konservasi 
akhirnya dikorbankan untuk pembangunan dan pada satu ketika, aktiviti pemulihan ini 
dilihat sebagai liabiliti pula kepada negara. Suka atau tidak, kita tidak boleh menafikan 
bagaimana biologi ini sangat penting dalam mengekalkan kestabilan ekosistem.  

Saya berharap melalui rang undang-undang ini nanti, satu langkah drastik 
terutamanya dari kerjasama dengan pihak swasta diperkemas dan diperluaskan bagi 
memastikan pemuliharaan sumber biologi ini dapat kita pertingkatkan. Ini termasuklah 
dengan syarikat-syarikat yang telah menghasilkan paten dengan menggunakan hasil 
biologi negara. Ini penting bagi memastikan kesinambungan hasil biologi negara akan 
dapat turut dinikmati dan dirasai oleh generasi akan datang.  

Tuan Yang di-Pertua, kerajaan telah melaksanakan banyak dasar berkenaan 
pengurusan sumber asli sebagai panduan kepada kerajaan negeri sebagai penguat 
kuasa dasar. Sebagai contoh, Dasar Perhutanan Negara 1978, Dasar Kepelbagaian 
Biologi Kebangsaan 1998 serta Dasar Mineral Negara 2 tahun 2009. Masalah utama 
yang dilihat dalam menjayakan dasar ini apabila peruntukan kuasa ini adalah terhad 
kepada kerajaan negeri. Sebelum ini pun sudah ada satu perbahasan berkaitan dengan 
kuasa negeri dan juga kuasa Persekutuan. Disebabkan kekurangan kapasiti dan 
keupayaan terutama dari segi kewangan, maka dasar ini tidak dapat dijalankan secara 
berkesan dan juga komprehensif. 

 Kekurangan sumber peralatan, pengawasan dan pemantauan canggih 
menyebabkan eksplorasi haram tidak dapat dikenal pasti dengan lebih awal. Banyak kali 
kita dapat lihat masih berlaku penyeludupan haiwan atau tumbuhan dilindungi. Itu yang 
dapat kita tangkap. Kita tidak tahu berapa banyak pula kerugian yang telah dialami bagi 
penyeludupan yang telah berjaya melepasi kawalan keselamatan.  

Jadi persoalan saya, apakah usaha yang akan dilaksanakan oleh pihak 
kementerian bagi membantu kerajaan negeri? Maksudnya, apakah usaha pihak 
kementerian untuk bantu kerajaan negeri bagi menyediakan pasukan penguat kuasa dan 
juga kelengkapan bagi usaha pemantauan ini. Ini sangat penting kerana jika kita 
laksanakan undang-undang ini tetapi membiarkan kerajaan negeri untuk melaksanakan 
dasar semasa, maka hasrat dan objektif utamanya tidak mungkin akan dapat dicapai 
akibat daripada kekurangan sumber yang saya sebutkan tadi.  

Juga, adakah kementerian bercadang untuk melaksanakan NBOS dengan 
mana-mana kementerian yang lain ataupun agensi-agensi yang berkaitan— contohnya 
polis, tentera ataupun agensi seperti RELA, ATM dan lain-lain— dalam urusan berkaitan 
dengan penguatkuasaan ini? 

 Tuan Yang di-Pertua, perkembangan semasa menyaksikan bagaimana 
teknologi baharu muncul saban hari. Perkembangan saintifik yang tidak dikawal boleh 
memberi kesan buruk ke atas kesejahteraan sejagat. Kewujudan biologi sintetik dan 
kejuruteraan genetik telah menyebabkan kehidupan dan persekitaran sekeliling 
dimanipulasi sehingga ia bercanggah dengan norma kehidupan. Kerajaan perlu melihat 
perkara ini dengan serius kerana jika kerajaan gagal untuk mendapatkan penyelidikan 
biologi sebagai keutamaan, saya amat khuatir kita akan ketinggalan apabila teknologi 
biologi sintetik dan kejuruteraan genetik berkembang kelak.  

Seperti yang saya katakan di awal tadi, negara kita ini kaya dengan hasil biologi. 
Hasil-hasil ini masih banyak yang belum kita kenal pasti potensinya. Justeru, suatu 
langkah drastik perlu dijalankan bagi mengenal pasti potensi sumber-sumber yang kita 



produk perubatan misalannya, masih terhad. Syarikat-syarikat luar yang mempunyai sumber kewangan yang besar mengambil kesempatan terhadap kekurangan ini lalu menyebabkan kita ketinggalan untuk memulakan kajian tersebut sehingga menyebabkan potensi membangunkan produk hasil biologi terlepas ke tangan mereka. Sebagai contoh, ada beberapa produk-produk yang sepatutnya boleh kita patenkan dan kita boleh bangunkan dalam negara kita tapi oleh kerana mereka tidak mempunyai dana, hasil kajian dan dapatan tersebut telah dihantar ke luar negara melalui syarikat-syarikat besar dan mereka telah patenkan produk-produk tersebut dan akhirnya syarikat tersebut mendapat keuntungan yang besar. Malahan, hasil biologi yang sepatutnya mendapatkan keuntungan kepada dalam negara kita telah terlepas begitu sahaja. Tuan Yang di-Pertua, selain itu, kos aktiviti pemuliharaan yang tinggi telah mengekang usaha mengurus dan memulihara sumber biologi secara holistik dan berkesan. Fokus utama negara kita yang memberi penekanan terhadap pembangunan sosioekonomi menyebabkan pemuliharaan terhadap biologi kita terbantut. Penekanan terhadap sosioekonomi telah menyaksikan bagaimana perluasan pembangunan kawasan yang dahulunya diwartakan sebagai kawasan perlindungan dan konservasi akhirnya dikorbankan untuk pembangunan dan pada satu ketika, aktiviti pemulihan ini dilihat sebagai liabiliti pula kepada negara. Suka atau tidak, kita tidak boleh menafikan bagaimana biologi ini sangat penting dalam mengekalkan kestabilan ekosistem. Saya berharap melalui rang undang-undang ini nanti, satu langkah drastik terutamanya dari kerjasama dengan pihak swasta diperkemas dan diperluaskan bagi memastikan pemuliharaan sumber biologi ini dapat kita pertingkatkan. Ini termasuklah dengan syarikat-syarikat yang telah menghasilkan paten dengan menggunakan hasil biologi negara. Ini penting bagi memastikan kesinambungan hasil biologi negara akan dapat turut dinikmati dan dirasai oleh generasi akan datang. Tuan Yang di-Pertua, kerajaan telah melaksanakan banyak dasar berkenaan pengurusan sumber asli sebagai panduan kepada kerajaan negeri sebagai penguat kuasa dasar. Sebagai contoh, Dasar Perhutanan Negara 1978, Dasar Kepelbagaian Biologi Kebangsaan 1998 serta Dasar Mineral Negara 2 tahun 2009. Masalah utama yang dilihat dalam menjayakan dasar ini apabila peruntukan kuasa ini adalah terhad kepada kerajaan negeri. Sebelum ini pun sudah ada satu perbahasan berkaitan dengan kuasa negeri dan juga kuasa Persekutuan. Disebabkan kekurangan kapasiti dan keupayaan terutama dari segi kewangan, maka dasar ini tidak dapat dijalankan secara berkesan dan juga komprehensif. Kekurangan sumber peralatan, pengawasan dan pemantauan canggih menyebabkan eksplorasi haram tidak dapat dikenal pasti dengan lebih awal. Banyak kali kita dapat lihat masih berlaku penyeludupan haiwan atau tumbuhan dilindungi. Itu yang dapat kita tangkap. Kita tidak tahu berapa banyak pula kerugian yang telah dialami bagi penyeludupan yang telah berjaya melepasi kawalan keselamatan. Jadi persoalan saya, apakah usaha yang akan dilaksanakan oleh pihak kementerian bagi membantu kerajaan negeri? Maksudnya, apakah usaha pihak kementerian untuk bantu kerajaan negeri bagi menyediakan pasukan penguat kuasa dan juga kelengkapan bagi usaha pemantauan ini. Ini sangat penting kerana jika kita laksanakan undang-undang ini tetapi membiarkan kerajaan negeri untuk melaksanakan dasar semasa, maka hasrat dan objektif utamanya tidak mungkin akan dapat dicapai akibat daripada kekurangan sumber yang saya sebutkan tadi. Juga, adakah kementerian bercadang untuk melaksanakan NBOS dengan mana-mana kementerian yang lain ataupun agensi-agensi yang berkaitan-- contohnya polis, tentera ataupun agensi seperti RELA, ATM dan lain-lain-- dalam urusan berkaitan dengan penguatkuasaan ini?. Tuan Yang di-Pertua, perkembangan semasa menyaksikan bagaimana teknologi baharu muncul saban hari. Perkembangan saintifik yang tidak dikawal boleh memberi kesan buruk ke atas kesejahteraan sejagat. Kewujudan biologi sintetik dan kejuruteraan genetik telah menyebabkan kehidupan dan persekitaran sekeliling dimanipulasi sehingga ia bercanggah dengan norma kehidupan. Kerajaan perlu melihat perkara ini dengan serius kerana jika kerajaan gagal untuk mendapatkan penyelidikan biologi sebagai keutamaan, saya amat khuatir kita akan ketinggalan apabila teknologi biologi sintetik dan kejuruteraan genetik berkembang kelak. Seperti yang saya katakan di awal tadi, negara kita ini kaya dengan hasil biologi. Hasil-hasil ini masih banyak yang belum kita kenal pasti potensinya. Justeru, suatu langkah drastik perlu dijalankan bagi mengenal pasti potensi sumber-sumber yang kita.